બિનપિયત ઘઉંમાં રાસાયણિક ખાતરનો તમામ જથ્થો પાયાના ખાતર તરીકે આપવો જોઇએ. બિનપિયત ઘઉંના પાક માટે હેક્ટર દીઠ ૨૦ કિલોગ્રામ નાઇટ્રોજન અર્થક્ષમ જણાયેલ છે. પરંતુ વાવણી સમયે ભેજનું પ્રમાણ ઓછું હોય તેવા સંજોગોમાં નાઇટ્રોજન આપવું જોઇએ. જે જમીનમાં ફોસ્ફરસની ઉણપ વર્તાતી હોય તેવી જમીનમાં જરૂરિયાત મુજબ ફોસ્ફરસ તત્વ ઉમેરવું. જો ખેડૂત પાસે મર્યાદિત પિયત આપવાની સગવડ હોય તો ૨૦ કિલોગ્રામ ફોસ્ફરસ અને ૨૫ કિલોગ્રામ ઝિંક સલ્ફેટ વાવણી સમયે પાયાના ખાતર તરીકે અને પ્રથમ પિયત બાદ ૨૦ કિલોગ્રામ નાઇટ્રોજન પૂર્તિ ખાતર તરીકે આપવું જોઇએ.